cyanic-selkie/wikianc huggingface dataset:
Norrøn mytologi
Norrøn litteratur som kilde til kunnskap om førkristen mytologi og historie
Middelalderens lærde har sett på den hedenske fortiden som et av de mange fenomene i den verdenen som ingen annen guddom eller makt enn kristendommens Gud hadde skapt. Som følge av at den opprørske engelen Lucifer hadde falt fra himmelen til jorda i den tidligste tiden, slik det blant annet redegjøres for i middelalderskriftet Kongespeilet, og som mange motiver på norske stavkirkeportaler refererer seg til, hadde også onde krefter inntatt sin plass i denne verden, der ingen andre enn Adam og Eva var de første menneskene, skapt av den kristne Gud. Folket her i nord var selvfølgelig etterkommere etter dem, ikke etter den nordiske hedenske mytologiens første menneskepar, mannen Ask og kvinnen Embla, som var fiktive mennesker i menneskeskapte myter. Dermed nedstammet de nordiske folkene fra noen av de menneskene som ble spredt utover jorda ved Guds egen inngripen under deres arbeid med å bygge Babels tårn, og i samsvar med dette måtte Snorre la det opprinnelige Åsgard ligge i Asia, og la Odin vandre derfra til Norden som en menneskelig erobrerkonge og stor blotsmann.
Årsaken til at hedendommen i det hele tatt hadde oppstått blant menneskene i den verden som Gud hadde skapt, må for middelalderens lærde, inklusive Snorre Sturlason, altså ha vært at den opprørske Lucifer falt fra himmelen til jorda i den tidligste tiden. Det påfølgende syndefallet i Edens hage, som de onde kreftene stod bak, og den arvesynden som menneskeslektene ble befengt med som resultat av dette syndefallet, førte til at menneskene ble offer for den typen vrangforestillinger som blant annet dannet opphavet til den nordiske hedendommen. For å poengtere dette, var det rett og slett en dyd av kristen nødvendig for Snorre å la sin historie om de norske kongene begynne i Asia, og han måtte flette dette sammen med nordisk mytologi på en måte som gjorde det troverdig at hedendommen var et produkt av menneskers oppspinn. Dermed gjorde han det klart for folk at den hedendommen som mange i middelalderen kan ha vært fristet til å ty til i visse sammenhenger, var en vranglære som mennesker kunne finne behag i på grunn av den arvesynden som lå nedlagt i dem. Den hedenske mytologien og kulten brennemerkes som et djevelsk vrengebilde av de kristne sannhetene og de kristne sakramentene.
Det er ikke bare Snorre Sturlusons skrifter, som med rette regnes som viktige kilder til førkristen mytologi og førkristne forhold, som ikke er eldre enn fra middelalderen, men også de øvrige skriftene av nordisk (islandsk) opphav som betraktes som nærmest autentiske kilder til førkristen tro og kult, som Den eldre Edda, Volsungesagaen etc. Middelalderens lærde framla dette materialet for å fremme kristne interesser i sin samtid, ikke for å overlevere egen og kommende generasjoner et autentiske hedensk materiale i mest mulig uforandret utgave. Alle disse framstillingene er derfor redigert slik at de er gjennomsyret av middelalderens oppfatning av forholdet mellom hedendom og kristendom. Fortolkninger av de skriftlige middelalderkildene som om de skulle representere en slags forsinket skriftkultur fra førkristen tid, gir av den grunn ikke den rette oppfatningen av førkristen mytologi og kult. Det førkristne verdensbildet må rekonstrueres på en måte som harmonerer med de vitnesbyrd som, med større eller mindre sikkerhet, kan leses ut av det arkeologiske materialet, ettersom det arkeologiske materialet er det eneste autentiske som foreligger fra den førkristne tiden. Følgelig må det arkeologiske materialet tillegges en egenverdi og forrang som kilde i langt større grad i forhold til det skriftlige materialet enn det som hittil har vært vanlig i de fleste sammenhenger.
Lemote
Lemote (kinesisk: 龙梦; pinyin: lóng mèng; bokstavelig talt "Dragedrøm") er et kinesisk selskap skapt gjennom et samarbeid mellom Jiangsu Menglan-gruppen og Institute of Computing Technology (ICT) hos Chinese Academy of Sciences. Lemote er involvert i et vidt utvalg av maskinvare, programvare, tjenester og andre prosjekter.
Lemote har utmerket seg spesielt for å produsere YeeLoong, verdens første bærbare PC, som kjører fullstendig på fri programvare.
Lemote bidrar til utviklingen av Loongson-prosessoren, som de inkluderer i alle sine produkter. Loongson er en RISC-basert og MIPS-kompatibel prosessor designet av Institute of Computing Technology hos Chinese Academy of Sciences.
Neuilly-sur-Seine-traktaten
Neuilly-sur-Seine-traktaten ble inngått i den franske byen Neuilly-sur-Seine 27. november 1919, og avsluttet første verdenskrig for Bulgaria og bestemte landets grenser mot Serbia, Kroatia, Hellas og Tyrkia.
Traktatens bestemmelser
Bulgaria måtte avstå alt erobret territorium som ble erobret under krigen. Romania fikk tilbake Sør-Dobrudsja og Hellas sikret seg kyststrekningen mot Egeerhavet. Bulgaria måtte anerkjenne den nye staten, Kongeriket av serbere, kroater og slovenere, som senere kalte seg Kongeriket Jugoslavia.
Bulgaria måtte også betale krigserstatninger på 2250 millioner gullfranc og redusere sin hær til bare 22,000 soldater. Bulgarerne betegnet resultatet av fredsavtalen som «den andre nasjonale katastrofen».
Gyadalen
Gyadalen er et dalføre i Eigersund kommune i Rogaland. Dalen begynner på Helleland og går mot Sirdal. Fylkesvei 42 går gjennom Gyadalen fra Helleland til Tonstad og forbinder Egersund med Arendal i Aust-Agder. Dalen er trang og dyp med elvene Gyadalsåna og Gyaåna i hver ende av det 3 km lange Gyavannet.
Gyadalen brukes blant annet som utgangspunkt for klatreturer og skiturer. Øverst i Gyadalen ligger Mydland, som har vært et populært utfartsområde for vinterturister fra Egersund. Stedet har et 300 meter langt skitrekk og 50 km skiløyper for langrenn. Det er også mulig å gå fra Mydland opp til et utsiktspunkt hvor man kan se ned over Austrumdalsvatnet.
Dersom Bjerkreimsvassdraget blir utbygget, er det foreslått å ta vann fra Gyvatnet på fjellet over dalen. Dette drenerer til Hellelandsvassdraget, og man vil flytte det over for å gi mer vann til kraftstasjonen i Austrumdal, noe som vil føre til lite vann og tørre elver i Gyadalen.
Charles Simic
Charles Simic (født 9. mai 1938, død 9. januar 2023) var en serbisk-amerikansk poet, journalist og forfatter, og var medredaktør i magasinet Paris Review.
Han begynte å gjøre et navn for seg selv i begynnelsen til midten av 1970-årene som en litterær minimalistisk poet som skriver avvisende dikt som i likhet med diktene til den tidligere William Blake har sine dype røtter i observerte gjenstander som tjener til å ekstrapolere universet.
Han skriver tankefullt om så forskjellige emner som jazz, kunst og filosofi. Han øver betydelig innflytelse ikke bare som poet, men som oversetter, essayist og filosof.
Rent flertall
Rent flertall kalles det når en kandidat får mer enn halvparten av de avgitte stemmer, eller et parti i en valgt forsamling alene har mer enn halvparten av de valgte representanter.
Bruk
Etter dette ble det vanlig å si at Arbeiderpartiet hadde mistet sitt rene flertall, men fått et urent flertall bestående av SV og Arbeiderpartiet til sammen. Uttrykket «rent flertall» er derfor nettopp egnet til å presisere en situasjon der noen har flertall alene – og ikke sammen med andre. «Rent flertall» beskriver en situasjon der et parti eller en gruppe alene har flertall i en forsamling, og ikke er avhengig av å alliere seg med andre.
I mediene er det blitt vanlig å bruke begrepet på en feilaktig og meningsløs måte. Formuleringer av typen «… har rent flertall sammen med…» gir ingen mening. I slike tilfeller er det mer korrekt å si «… har flertall sammen med…».
Reinhard Genzel
Reinhard Genzel (født 24. mars 1952 i Bad Homburg vor der Höhe i Vest-Tyskland) er en tysk astrofysiker.
Genzel studerte fysikk ved universitetet i Bonn, der han fikk sin doktorgrad i 1978 og senere arbeidet han ved Harvard-Smithsonian Center for Astrophysics i Cambridge, Massachusetts. Han var også professor ved University of California, Berkeley fra 1981. Han holdt flere flere forelesninger ved Ludwig-Maximilians-Universität München før han begynte som professor der i 1988.
Hear ’n Aid
Hear 'n Aid var et nødhjelpsprosjekt for Afrika, startet av gitaristen Vivian Campbell. Prosjektet var heavy metal-artisters svar på USA for Africas «We Are the World», og resultatet ble singelen «Stars» og samlealbumet Hear 'n Aid, utgitt i 1986.
Samlealbum
Samlealbumet Hear 'n Aid med Accept, Mötorhead, Rush, Kiss, Jimi Hendrix Experience, Dio, Y&T og Scorpions ble gitt ut samtidig med singelen. Det ble også laget en musikkvideo til låten, samt en 30 minutter lang dokumentar om innspillingen låten. Inntektene gikk uavkortet til hjelpearbeid i Afrika. Ifølge Wendy Dio, Ronnie James Dios kone og manager, ble det solgt plater og andre handelsvarer for rundt én million dollar det første året og over tre millioner totalt. Singelen «Stars» tilbrakte to uker på førsteplass på VG-lista i 1986.
Bill Strutton
Bill Strutton (født 23. februar 1923 i Sør-Australia, død 23. november 2003 i Palafrugell, Catalonia, Spania) var en produktiv manusforfatter som jobbet på mange av de best huskete britiske TV-seriene fra 1960-årene, slik som Ivanhoe, The Saint, The Avengers og Doctor Who.
14 år gammel vant Strutton et universitetsstipend, men forlot skolen etter to år for å jobbe i et kontor. Da den andre verdenskrig begynte gikk han inn i den australske hæren. Han ble fanget av tyskere på Kreta og sendt til Stalag VII. Det var der han ble interessert i å skrive.
Etter krigen begynte han å jobbe som journalist og i midten av 1950-årene begynte han å skrive bøker, slik som A Jury of Angels fra 1957. I 1958 skrev han manuset for Ivanhoe, som en ung Roger Moore spilte i. Han skrev for over 15 TV-serier de neste 11 årene. De siste manusene var for The Strange Report med Anthony Quayle og flere episoder av Paul Temple. Han pensjonerte seg i 1978 etter et hjerteattakk.
Strutton skrev historien The Web Planet for Doctor Who i 1964. Den er husket som en unik historie fordi det var den første som hadde ikke-menneskelige personer, slik som maur og dyr på størrelse med ett menneske. I 1965 skrev han boken basert på historien. Det var den tredje Doctor Who-boken basert på en historie fra TV-serien.
Strutton døde 80 år gammel på dagen da Doctor Who fylte 40 år.
Sverre Steen-prisen
Sverre Steen-prisen innstiftet i 1995 av Den norske historiske forening (HIFO) og J. W. Cappelens Forlag. Den skal gå til en person eller gruppe som har utmerket seg med fremragende formidling av historie på høyt faglig nivå i bokform eller andre medier. Prisen er oppkalt etter historikeren Sverre Steen.
UHC Dynamo
OHK Dynamo Moskva (russisk: Объединённый хоккейный клуб Динамо) er en russisk ishockey-klubb som ble dannet i 2010 etter sammenslåing av HC Dynamo Moscow laget og MVD. Laget spiller i KHL.
Eksterne lenker
UHC Dynamo OHK Dinamo Ob"edinënnyj Hokkejnyj Klub Dinamo OHK Dinamo Динамо (объединённый хоккейный клуб)
Christian Frederik Emil Horneman
Christian Frederik Emil Horneman (født 17. desember 1840 i København, død 8. juni 1906 samme sted) var dansk komponist og dirigent. Han var venn og studiekamerat av Edvard Grieg. Han var sønn av komponisten Emil Horneman (1809–1870).
C.F.E. Hornemann studerte ved konservatoriet i Leipzig i 1857-1860 og komponerte under dette oppholdet sin ''1. strykekvartett i g-moll''. Etter hjemkomsten til Danmark stiftet han i Leipzig sammen med blant andre Edvard Grieg musikkforeningen Euterpe. Herved fikk de unge komponister et forum for de verker som den meget dominerende Niels W. Gade ikke ville oppføre i Musikforeningen. Euterpe fungerte bare noen få år. Til gjengjeld stiftet Horneman allerede i 1874 sammen med Otto Malling Koncertforeningen, hvis repertoar kom til å omfatte betydelige utenlandske verker samt verker av en rekke unge danske komponister.
Utover å være konsertarrangør videreførte Horneman sin fars musikkhandel og –forlag og grunnla sitt eget konservatorium i protest mot Kjøbenhavns Musikkonservatorium som Gade var leder av. Horneman var tilhenger av en mer internasjonal oppfattelse av musikk, som stod i motsetning til 1800-tallets nasjonalromantikk. Han er begravet på Assistens Kirkegård i København.
Synkronsvømming under Sommer-OL 1984
Synkronsvømming under Sommer-OL 1984. Synkronsvømming var med på det olympiske programmet for første gang under OL 1984 i Los Angeles. Det ble konkurrert om to olympiske titler, solo og duett; begge kun for damer. USA ble beste nasjon med to gullmedaljer. Norge var kvalifisert, men på grunn av tekniske uttakskrav deltok ingen norske utøvere.
Jim Steinman
James Richard «Jim» Steinman (født 1. november 1947, død 19. april 2021 ) var en amerikansk plateprodusent, låtskriver og pianist. Steinman er kjent for sine dramatiske, pompøse og svulstige sanger, med tilhørende følelsesladde tekster. Hans største inspirasjonskilder var produksjonsteknikken til Phil Spector, instrumenteringen og tekstene til Bruce Springsteen, og Richard Wagners pompøsitet og dramatikk.
Steinman skrev en rekke sanger for andre artister, og er mest kjent for sangene på albumene Bat Out of Hell, Dead Ringer og Bat Out of Hell II: Back Into Hell, samt en rekke andre sanger for Meat Loaf. Han skrev også sangen «Total Eclipse of the Heart» for Bonnie Tyler, som han også produserte album for. Blant andre artister som har spilt inn Steinmans sanger er Air Supply, Celine Dion, Barbra Streisand, Barry Manilow, The Sisters of Mercy og Boyzone. Steinman skrev også flere musikaler, og samarbeidet med Andrew Lloyd Webber.
Bakgrunn og oppvekst
Steinman ble født i New York. Han var utdannet ved Amherst College, hvor han tok bachelorgraden i 1969. Ifølge Steinmans manager David Sonenberg hadde han noen alvorlige helseproblemer rundt 2004, men var senere i god form.
1960-årene
Mens han gikk på Amherst College skrev han musikalen The Dream Engine, som han fikk oppført i april 1969. Steinman selv spilte hovedrollen i musikalen, som ble regissert av Barry Keating. Keating og Steinman samarbeidet fast siden dette, blant annet med musikalen Bat Out of Hell: The Musical.
Steinman sa i et intervju at Joseph Papp, grunnleggeren av New York Shakespeare Festival, på et tidspunkt ville sette opp The Dream Engine i New York (enten på Broadway eller i Central Park), men senere ombestemte seg. Steinman fortsatte å jobbe for Papp flere år etter at han gikk ut fra Amherst.
1970-årene
I 1973 hadde Steinman for første gang en sang med på en plateutgivelse; det skjedde da Yvonne Elliman ga ut albumet Food of Love. Det samme året skrev Steinman en ny musikal, som fikk tittelen More Than You Deserve. Marvin Lee Aday, bedre kjent som Meat Loaf, deltok på en audition for denne musikalen og imponerte Steinman så mye at han skrev inn en ny rolle bare for Meat Loaf. Steinman og Meat Loaf jobbet mye sammen med musikken i årene som kom. Tittellåten «More Than You Deserve» ble senere innspilt for albumet Dead Ringer av Meat Loaf.
I 1975, mens han jobbet for Joseph Papp, skrev Steinman musikk og tekst til Thomas Babes musikal Kid Champion som blant annet hadde Christopher Walken i rollebesetningen.
I 1977 var den en workshop for musikalen Neverland. Som var løst basert på Peter Pan av J.M. Barrie. Mens de jobbet med musikalen følte Steinman og Meat Loaf at tre av sangene var spesielt gode. Steinman bestemte seg for å integrere disse sangene i et album. Dette albumet ble senere til Bat Out of Hell. De tre sangene var «Bat Out of Hell», «Heaven Can Wait» og «The Formation of the Pack», som senere fikk tittelen «All Revved Up With No Place to Go». Neverland hadde også sangen «Bolero», som blir brukt ved mange konserter som bruker Steinmans verk. «Bolero» ble senere brukt i musikalen Dance of the Vampires med tittelen «Eternity» og på Meat Loafs album Braver Than We Are med tittelen «Godz».
Steinman og Meat Loaf hadde store problemer med å finne et plateselskap som ville gi ut Bat Out of Hell. Ifølge Meat Loafs selvbiografi brukte de mesteparten av 1975, og to år etter, på spille albumet for produsenter og bli avslått. Etter flere avslag bestemte Steinman og Meat Loaf for å lage albumet selv. Steinman hadde flere musikere han ønsket å ha med på albumet. Bruce Springsteen sin instrumentering hadde vært en stor inspirasjon for Steinman. Derfor benyttet han seg av medlemmer fra Springsteens E Street Band til å spille inn albumet. Disse medlememne var Roy Bittan på piano og Max Weinberg på trommer. Albumet ble spilt inn i studioet til Todd Rundgren som jobbet tett sammen med produsent. Albumet ble, etter enda flere avslag, endelig utgitt av Cleveland International Records i Oktober i 1977. Albumet var en umiddelbar suksess rundt om i verden, men det tok tid før Bat Out of Hell ble populær i USA. I 2007 hevdet Cleveland International Records at albumet hadde solgt mer enn 40 millioner kopier. Dette gjør Bat Out of Hell til et av de bestselgende albumene noensinne. Den mest populære sangen fra albumet var «Two Out of Three Ain't Bad».
I 1979 skrev Steinman kjenningsmelodien til Delta House. Musikken ble senere brukt i sangen «Dead Ringer For Love» på albumet Dead Ringer.
Coritiba Foot Ball Club
Coritiba Foot Ball Club er en brasiliansk fotballklubb, som holder til i Curitiba i delstaten Paraná. Klubben ble stiftet av tyske immigranter 12. oktober 1909. Coritibas største rivaler er Atlético Paranaense og Paraná. Klubben spiller hjemmekampene sine på Couto Pereira, som har en kapasitet på drøyt 37 000 tilskuere. De spiller i hvite trøyer med to mørkegrønne horisontale striper på brystet, svarte shorts og hvite strømper.
Coritiba har rekorden i antall delstatsmesterskap i Paraná, med 34 titler. De har ellers vunnet den nasjonale ligaen (Série A) en gang (1985), (Série B) en gang (2007),(2010).
Radio 1 (Norge)
Radio 1 Hits var navnet som fire norske radiokanaler brukte fra desember 2009 og ut 2015 - tidvis i Oslo, Bergen, Trondheim og Stavanger. Fra 2016 endret kanalen navnet til Kiss (radiokanal) og FM-sendingene ble droppet. Det startet som en lokalradio i Oslo i 1982.
Radio 1 Hits-kanaler fantes i Trondheim og Stavanger, men 10. november 2010 ble frekvensene i disse to byene erstattet av The Voice Radio. Grunnen til denne omlegningen var at Radio 1 Hits ikke har vist godt nok utvikling. I juni 2012 hadde Radio 1 FM-sendinger i alle de fire byene igjen.
I 2015 var det eierskifte - fra SBS Radio Norge til Bauer Media. Eierskiftet før det var i 2003 da Aller og Clear Channel solgte Radio 1.
Radio 1 Bergen
I januar 2012 ble konsesjon gitt til SBS Radio for «å sende Radio 1 Bergen på DAB i riksnettet [- ut året]. Det betyr at det nå er riksdekkende DAB-kanaler i Norge», skrev radioassistent.no.
Bemanning
Erik Hanøy var ansatt fra da Radio 1 overtok sendetiden til Bergen Lokal i 1992, til 2013.. Andre profilerte navn på Radio 1 Bergen var Bjarte Trettenes (nå i TV 2), Marianne Moe (Radio Norge) og Leif Morten Synnevåg. 31. desember 2015 avviklet Radio 1 sitt kontor i Bergen, og programleder Tommie Terkelsen som har jobbet i radioen i over 30 år, sluttet i sin jobb.
Radio 1 Oslo
I 2004 var kanalen størst av alle norske lokalradioer. Status per mai 2010 var at Radio 1 allerede «mistet sin opprinnelige frekvens i den siste konsesjonsrunden», og «Radio 1 Hits hadde sendt fra Ski på Fm 103,4» med dårligere dekning av Oslo enn ved bruk av forrige frekvens; Det var dessuten blitt avtalt at Radio 1 Hits skulle sendes - deler av døgnet - på Radio Pluss' allmennkonsesjonen for Oslo på F.m 101.1 Mhz.
DAB-sendingene for lokalradiostasjoner i Oslo startet i september 2013, og Radio 1 Oslo var blant de sju første lokalradiokanalene som ble lansert.
Bemanningen til Radio 1 i Oslo besto blant annet av Bjørn Faarlund, Stein Johnsen og Jørgen Slips.
Naproksen
Naproksen er et ikkesteroid antiinflammatorisk middel (NSAID), et propionsyrederivat. Medikamentet brukes hovedsakelig ved smerter, som febernedsettende og ved menstruasjonsplager. Naproksen er tilgjengelig reseptfritt som håndkjøpspreparat også utenfor apotek. I Norge markedsføres medikamentet som Napren, Napren-E, Naprosyn, Ledox og Naproxen.
Farmakologiske egenskaper
Som alle NSAIDs virker naproksen ved å hemme prostaglandinsyntesen. Naproksen er svært nært beslektet med ibuprofen. Hovedforskjellen er en betydelig lengre halveringstid, over et halvt døgn mot ca. 2 timer for ibuprofen. Dette bidrar til at det er tilstrekkelig å dosere naproksen to ganger i døgnet.
Nyere rapporter tyder på at bruk av naproksen i graviditetens første trimester kan gi medfødte hjertefeil hos fosteret. I forbindelse med etterspillet etter Vioxx-skandalen, har også naproksen blitt sett i sammenheng med økt risiko for hjerte- kar-dødelighet.
Irland under Sommer-OL 2000
Irland under Sommer-OL 2000. Sekstifire sportsutøvere, førti menn og tjuefire kvinner fra Irland deltok i ti sporter under Sommer-OL 2000 i Sydney. De kom på delt 64.-plass med en sølvmedalje. Friidrettsutøveren Sonia O'Sullivan var landets flaggbærer under åpningsseremonien.
Irland under Sommer-OL 2004
Irland under Sommer-OL 2004. 46 sportsutøvere fra Irland deltok i ni sporter under Sommer-OL 2004 i Athen. De vant ikke noen medalje.
Vendelbomål
Vendelbomål  er en dansk dialekt fra Vendsyssel.
Fonetikk og fonologi
Vendelbomålets fonologi har mange særegenheter. Vokalene har fire åpningsgrader i motsetning til vokalsystemet i riksdansk som har tre åpningsgrader. Vendelbomålet har et av de rikeste vokalsystemene blant verdens språk. En stor del av fonologien er felles med hanherredmål og thybomål.
Konsonantene
Vendelbomålets konsonantsystem skiller seg radikalt fra det riksdanske. Noen av forskjellene kan forklares ved at vendelbomålet tales i et ytterområde og derfor dels har bevart noen uttaleformer som forlengst er forsvunnet i de øvrige danske dialektene, dels har nyutvikla egne særtrekk. Dette er muligens forklaringa på at man kan gjenfinne for eksempel vendelbomålets bruk av j- i stedet for riksdansk g- i blant annet bornholmsk og i svensk.
Wallace Stevens
Wallace Stevens (født 2. oktober 1879 i Reading, Pennsylvania, død 2. august 1955) var en amerikansk modernistisk poet og forfatter.
Han utdannet seg ved Harvard University og deretter ved New York Law School der han tok endelig eksamen i 1903. Etter det jobbet han en stund som journalist for forskjellige aviser. Han tilbrakte det meste av sitt liv på å jobbe som advokat for forsikringsselskapet Hartford som holder til i Connecticut.
På en tur tilbake til sitt fødestedet Reading i 1904 møtte Stevens på sin fremtidige kone Elsie Viola Kach som arbeidet som stenograf. Han giftet seg med henne i 1909, til tross for de kraftige innvendingene fra hans foreldre, som betraktet henne som en kvinne fra lavere klasse. Som The New York Times rapporterte i en artikkel i 2009, «Ingen fra familien hans deltok ved bryllupet, og Stevens besøkte aldri eller snakket aldri med hans foreldre iløpet av resten av sin levetid». Deres felles datter, Holly, ble født i 1924. Holly ga etter farens død ut en samling av hans dikt og brev som faren ikke hadde rukket å gi ut mens han levde.
Vendelbomål
Blød -d- er falt bort
Man unnlater å uttale "blød d" i mellomlyd på vendelbomålet.
dj
Denne uttalen forekommer oftest i de nord- og sørøstlige delene av Nordjylland. Se j.
h
Den velkjente jyske uttalen av h- foran j og v (som i øymålene og på sønderjysk er forsvunnet), finnes også i vendelbomålet: hwitj "hvid"
g i forlyd blir j
I stedet for riksdansk g- finner man ofte j- på vendelbomål: jik "gik" ji:l "gilde" jæs "gæs" I de nord- og sørøstlige delene finner man som sagt ofte dj-: djik "gik" dji:l "gilde" djæs "gæs" Skriftspråkets -nd, som i de øvrige jyske dialektene og en del øymål uttales nj er i vendelbomål blitt palatalisert videre til j: spaj' "spand", Sjællaj "Sjælland" Dette er noe ganske karakteristisk for vendelbomålet.
Wallace Stevens
Stevens kan ha blitt døpt katolikk i april 1955 av Arthur Hanley, daværende kapellan for St. Francis Hospital i Hartford, Connecticut, der Stevens tilbrakte sine siste dager mens han led av magekreft. Denne påståtte konverteringen på hans dødsleie ble mye omstridt, spesielt av Stevens datter, Holly. Stevens døde den 2. august 1955 i en alder av 75 år. Han ble gravlagt i Hartford i Cedar Hill Cemetery.
Gjendiktet på norsk ved Jan Erik Vold:
Vendelbomål
Klusiler
Lydene p, t og k, som i innlyd er svekka til b, d og g på riksdansk, er ikke svekka på vendelbomål og i de andre nordjyske dialektene: kåppi "koppen" (riksdansk kåbben) sokker "sukker" (riksdansk sogger)
Lydene b, d og g, som i riksdansk er ustemte, har bevart en delvis stemthet på vendelbomål og i de andre nordjyske dialektene, akkurat som på svensk.
Uttalen av t i forlyd er dental (med tungespissen på tennene), i motsetning til i det øvrige Danmark, hvor den er alvæolær (med tungespissen på tannkjøttsranden) og i københavnsk, hvor den er en ts-lyd.
tj
Vendelbomålets tj-lyd er en palatal klusil (i lydskrift [c]), der forekommer der riksdansk har k i forlyd foran fortungevokaler: tjön' "køn" tje:j "kende" tje:rk "kirke" . Her har de øvrige jyske dialektene en kj-lyd. tj-lyden forekommer også i utlyd etter konsonantene n og l: tentj "tænkt" såltj "salt" we:ntj "vente"
Lyden forekommer også i stedet for riksmålets stød i mange ord og også i stedet for skriftspråkets -gt: fritj "fri". Dette kalles klusilspring eller parasittlyd og finnes også i de andre nordjyske dialektene.
Lyden forekommer også i utlyd, der riksdansk skriver -gt: knætj "knægt"
w
Vendelbomålet og de øvrige nordjyske dialektene har alltid w i forlyd, og v finnes ikke: wæ: "vide" war: "var"
Grammatikk
Vendelbomålet har bevart den gamle oppdelinga av navneorda i tre kjønn, men artiklene er annerledes enn de vi finner på norsk. I det jyske område er Vendsyssel, Samsø og Djursland aleine å ha bevart tre kjønn, men dette finnes også i visse danske dialekter på øyene.
Artikler
Artiklene i entall heter på de tre kjønna (riksdansk i parentes etterpå):
Eksempler på bestemt artikkel i pluralis: -en-former og sammentrukne former (markert med *):
Eiendomspronomener
Med min som eksempel:
Språkprøve
Utsnitt av Livet i Sognegaarden (av Jens Thise) på vendelbomål med riksdansk oversettelse:
Litteratur
På vendelbomål: Om vendelbomål:
Norodom Sihamoni av Kambodsja
Norodom Sihamoni (født 14. mai 1953 i Phnom Penh) er konge i Kambodsja.
Han ble valgt til konge den 14. oktober 2004 etter den uventede abdikasjonen til kong Norodom Sihanouk en uke før. Kong Norodom Sihamoni ble kronet i Phnom Penh den 29. oktober. Før han besteg tronen var han best kjent for sitt arbeid som kulturambassadør i Europa og som instruktør i klassisk dans. Han var også Kambodsjas ambassadør til UNESCO.
HK Dinamo Moskva
HK Dinamo Moskva (ru: Динамо Москва) er en profesjonell russisk ishockeyklubb fra Moskva.
Klubben spilte i sesongen 2007/2008 i Russlands superliga i ishockey og i KHL i sesongene 2008/2009 og 2009/2010. HK Dinamo Moskva var truet av konkurs i 2010 og ble slått sammen med MVD under navnet OHK Dinamo Moskva. Klubben ble grunnlagt i 1946.
Greibanen
Greibanen, også kalt Grei kunstgress, er en fotballbane med kunstgressdekke og gummispon på Rødtvet i bydel Grorud, tett ved Lillomarka i Oslo. Banen er hjemmebane til 3.-divisjonslaget SF Grei. Det ligger en fotballhall på vestsiden av banen, og en ballbinge på en berghylle i fjellet.
Banen ligger øverst på Rødtvet og er delvis sprengt inn i fjellet nedenfor Vesletjern (Lillomarka) på Ammerud. Banen blir også kalt Apalløkka, og Apalløkka skole ligger like i nærheten av banen, og nytter denne i skolesammenheng.
Seán Lemass
Lemass var en av veteranene fra både Påskeopprøret, den irske uavhengighetskrigen og den irske borgerkrigen. Han ble valgt til Dáil Éireann som medlem av Sinn Féin i valgkretsen Dublin South under valget i 1924. Han vant senere valg hver eneste gang til han frivillig trakk seg tilbake i 1969. Lemass var sammen med Eamon de Valera en av grunnleggerne bak partiet Fianna Fáil i 1926. Han tjenestegjorde som forsyningsminister fra 1939 til 1945, og som tánaiste (viseregjeringssjef) i ulike Fianna Fáil-regjeringer i perioden fra 1945 til 1959.
Lemass huskes spesielt for sitt arbeide med å utvikle den irske industrien og for å ha knyttet nye forbindelser mellom republikken og Nord-Irland på 1960-tallet.
Mahmoud Darwish
Mahmoud Darwish (født 13. mars 1941 i landsbyen Al-Birwa i det vestlige Galilea nær Haifa i Palestina, død 9. august 2008 i Houston i Texas i USA) var en palestinsk dikter og forfatter og blir regnet som palestinernes nasjonalpoet.
Bakgrunn
Da han var sju år gammel måtte han og familien flykte til Libanon under massefordrivelsen av palestinerne som fulgte av opprettingen av staten Israel. Landsbyen ble utslettet fra kartet. Familien var først flyktninger i Jezzine og så i Damour. Et år senere var han en av de få av flyktningene som klarte å snike seg fra Libanon og inn igjen i landet som nå var blitt Israel.
Familien kom til området rundt Akko og slo seg ned i Deir al-Asad. Darwish fikk høyere skolegang i Kafr Yasif, to kilometer nord for Jadeidi. Han flyttet senere til Haifa.
Dikter, politiker
Han skrev sin første diktsamling i 1960-årene (den 21. ble publisert i 2008), over tyve diktsamlinger, syv romaner og var redaktør av en lang rekke aviser og tidsskrifter. Han var verdenskjent for sine dikt, som handler om å være statsløs og å ha mistet sitt fedreland.
Mahmoud Darwish satte ord på palestinernes kamp for uavhengighet og erfaring med okkupasjon, eksil samt kamp. Han mottok et stort antall internasjonale priser og er oversatt til 22 språk.
I 1960-årene meldte Darwish seg inn i det israelske kommunistparti, Rakah, men han er bedre kjent for sitt arbeid i PLO, hvor han i en overgang fungerte som medlem av sentralkomiteen sammen med Yasir Arafat.
I 1988 forfattet Darwish den palestinske uavhengighetserklæringen som ble opplest av Yasir Arafat, da han utropte etableringen av den Palestinske staten. Erklæringen var symbolsk uten konkret betydning.
I 1993 brøt Darwish ut av PLO i protest mot Oslo-avtalen.
Inneleker
Inneleker er leker og spill som primært foregår innendørs. Med lek menes her menneskelige aktiviteter som ikke har noen klar nytteverdi, men tjener til tidtrøyte og felles glede, et sosialt aspekt med samhandling mellom jevnaldrende barn, barn i forskjellig alder og mellom barn og voksne. Lekene kan også ha en pedagogisk funksjon og enkelte inkluderer bruk av leketøy. Grensene mellom inne- og uteleker kan være flytende, siden aktivitetene ofte lot seg tilpasse etter tid og sted. Videre er eventuell grense mellom leker og spill ikke tatt hensyn til i det følgende.
Mahmoud Darwish
Dikter, politiker
I 2007 leste han et dikt, hvor han fordømte rivaliseringen som foregår mellom Al-Fatah og Hamas. Darwish kalte det «et offentlig forsøk på selvmord på gaten».
Inneleker
Mange uteleker lot seg gjerne utføre også inne, dersom en hadde plass til det. Andre var det nok mulig å bedrive ute, men de ble likevel mest lekt inne. Mange juleleker var avhengige av gang rundt et tre. Regler var gjerne viktige, og en kunne avtale avvik fra de som normalt gjaldt, slik at også mindre barn kunne delta uten å bli for lett tapere, men også fordi plassforholdene gjorde det nødvendig.
Enkelte leker hadde tydelig med kjønn og kjønnsroller å gjøre. Der jentene lekte med dokkehus og hadde dokkeselskap og leggetider, hadde guttene gjerne slag med tinnsoldater, og drev senere med små biler. Disse ble etterhvert solide nok til å tåle et opphold i sandkasse, som klart var reservert til utendørsbruk. Kjønnsskillet var observerbart fra småbarnsalder av. Det kunne være sangleker som Bro bro brille og Tyven-tyven, fysiske aktiviteter som Tampen brenner, Sisten og Gjemsel, eller klassiske brettspill som Ludo, Domino, Backgammon og Møllespill eller rett og slett et slag kort eller en kabal. Med en vanlig kortleik var det kun fantasien som satte grenser. Noen populære kortspill var f.eks. Vri åtter, Svarteper og Whist.
En stor farsott på 70-tallet var brettspillet Bingo hvor hver spiller fikk utdelt et eller flere brett, og en person ble utpekt som tall-oppleser. Til vinneren vanket det gjerne en liten premie, i form av en sjokolade eller konfekteske. Var man fire eller fler, så kunne man også ta frem strategi-brettspill som Monopol/Millionær eller Risk, men disse passet bedre for tenåringer eller eldre.
På 80-tallet kom også rene trivia/kunnskaps-spill som Geni og Trivial Pursuit. Men spørrekonkurranser var ikke noe nytt. På femtitallet kunne man få kjøpt spørrebøker med spørsmål og svar, slik at familien selv kunne holde konkurranser. Allerede de tidligste ukebladene hadde slike spørsmålslister, med svarene på nest siste side. Denne genren var kanskje mest populær på hytta i påske eller juleferien, da spørreboken tok liten plass i ryggsekken og det ikke var vanlig med bærbar PC, Parabol og TV på hytta.
Carmarthenshire
Carmarthenshire (walisisk Sir Gaerfyrddin) er et grevskap i Wales. Administrasjonsbyen er Carmarthen.
Inneleker
Gjetteleker med gåter var vanlige når gruppen deltakere var noenlunde stor. Det samme var «Mitt skip er lastet med». Varianter av blindebukk var avhengig av at der var godt om golvplass, mens «sette hale på grisen» var noe mindre plasskrevende.
Til lekaktiviteter kan også regnes dans (ball) og ikke minst: å gå polonese. Denne formen krevde at noen kunne turene, men kunne engasjere «alle som kunne krype og gå».
Fabio Capello
I sin aktive karriere spilte han for SPAL 2013, AS Roma, Juventus og AC Milan, noe som resulterte i ni Serie A-titler og seks triumfer i Coppa Italia. Senere har han trent de tre sistnevnte klubbene, i tillegg til Real Madrid. Inntil nylig trente han Englands herrelandslag i fotball.
Capello er ansett som en av de beste trenerne i verden, basert på det han har oppnådd i de klubbene han har vært. Han har vunnet Serie A som trener i alt syv ganger: fire med Milan (1991–1992, 1992–1993, 1995–1996), én med Roma (2000–2001) og to med Juventus (2004–2005, 2005–2006). Titlene han vant som Juventus-trener har dog senere blitt trukket tilbake, på grunn av dommerskandalen som rammet italiensk fotball. Denne resulterte i tillegg i at Juventus ble tvangsdegradert til Serie B foran sesongen 2006–2007. I tillegg har han blant annet vunnet La Liga med Real Madrid (i 1996–1997, 2006–2007) og Mesterligaen med Milan i 1994. Han førte også Milan fram til finalen i Champions League i 1993 (tap for Marseille) og 1995 (tap for Ajax).
Juventus' tvangsdegradering var bakgrunnen for at Capello sa opp som treneri klubben, og igjen overtok ansvaret i Real Madrid, 2. juli 2006. Han fikk følge av keepertrener Franco Tancredi.
Fabio Capello var ansatt som Englands landslagstrener fra 7. januar 2008 fram til 8. februar 2012; han trakk seg som følge av uenighet med det engelske fotballforbundet. Capello ledet Englands herrelandslag i fotball i VM 2010.
MF «Fanafjord»
I 2020 ble M/F «Fanafjord» kjøpt av det tyske selskapet Elbferry, og byttet derfor navn til MF «Greenferry I». Målet var at den skulle gå på et nystartet samband i Tyskland. I november 2021 ble det kjent at Elbferry har gått konkurs grunnet femdobling av LNG-prisene og mindre lastebiltrafikk en forventet.
«Fanafjord» var en av ti gassdrevne ferjer som trafikkerte Europavei 39 mellom Stavanger og Bergen. De øvrige gassferjene er:
Mortavika–Arsvågen:
Halhjem–Sandvikvåg:
Tenotec
Tenotec A/S er i dag Norges største leverandør av batteri og trykkluftdrevet åndedrettsvern.
Firmaet ble etablert i Drammen i 1976. Her ble det drevet under navnet Telenor helt frem til 1995. Det var først i 1995 at den norske teleoperatøren kjøpte navnet fra daværende eier. Firmaet tok da sitt nåværende navn, Tenotec.
I 2001 ble selskapet kjøpt opp av nåværende eier og etter 2 års drift i Drammen, ble virsomheten flyttet til Stavanger. Der har Tenotec utviklet seg til å bli en svært sentral leverandør av åndedrettsvern, både i olje og gass næringen, men også til landbruk og industrien.
Produkter
Tenotec er forhandler av følgende produsenter:
Ansatte
Bedriften har pr idag 3 ansatte.
Douglasgranslekten
Douglasgranslekten (vitenskapelig navn Pseudotsuga) er en gruppe trær i furufamilien. Slekten består av fem arter eviggrønne bartrær, tre arter vokser i Nord-Amerika og to i Øst-Asia.
Arter
Blant artene i denne slekten finner vi blant annet i: Nord-Amerika
Asia
Glyn Jones
Glyn Jones (født 27. april 1931 i Durban, Sør-Afrika, død 2. april 2014) var en skuespiller, forfatter og regissør.
Jones spilte senere sontareren Krans i Doctor Who-historien The Sontaran Experiment (1975). Dette er en av de få gangene at noen som skrev for serien også spilte i den.
Jones skrev også for blant annet A King's Story (1965) og The Magnificent Six and ½ (1968) og han var manusredigerer på de amerikanske TV-seriene Here Comes the Double Deckers (1970) og The Gold Robbers (1969). Han har også produsert flere teaterstykker i både England og Amerika, slik som Thriller of the Year og Beautiful Forever.
Tabulatur
Tabulatur er en form for noter, hvor tonen angis ved hjelp av tall, og for enkelte instrumenter ved hjelp av bokstaver, hvor notelinjene viser til instrumentets strenger.
Hvordan tabulatursystemet praktiseres
Istedenfor fem notelinjer vil vi ved bruk av et slikt noteringssystem se seks tabulaturlinjer for gitar og fire for el-bass (dersom en ikke velger å skrive mellom linjene for å kunne bruke et vanlig melodiskjema). Enkelte foretrekker dessuten å skrive tallene ovenfor linjene istedenfor på disse.
Cliff Barker
Clifford «Cliff» Eugene Barker (født 5. januar 1921 i Indiana, død 17. mars 1998 i Florida) var en amerikansk basketballspiller som deltok i de olympiske leker 1948 i London.
Tabulatur
Hvordan tabulatursystemet praktiseres
Tabulaturer er i hovedsak kommet til anvendelse for strengeinstrumenter med tverrbånd, som gitar, banjo, salmodikon, langeleik og lutt. Mens noter kun angir tonehøyden, og må tilføyes opplysninger om i hvilken posisjon notene skal spilles, så vil en ved bruk av tabulatursystem kunne vise nøyaktig hvor på gripbrettet det skal spilles. Ved ulike typer åpen stemming, slik det ofte praktiseres på gitar, banjo og lutt, vil eneste brukbare alternativ til å huske det hele utenat være å få notert tonene innenfor et tabulatursystem.
Cliff Barker
Barker ble olympiske mester i basketball under OL 1948 i London. Han var med på det amerikanske laget som vant basketturneringen. Det var andre gang som basketball sto på det olympiske programmet og tjuetre lag deltok i turneringen. USA vant semifinalen over Mexico med 71-40 og i finalen vant de med 65-21 over Frankrike.
Barker spilte collegebasket på University of Kentucky.
Shamshir
Shamshir (persisk: Sverd) er et ett-hånds persisk buet sverd.
Et gravert/dekorert shamshir heter «Shamshir shikargar».
Tabulatur
Hvordan tabulatursystemet praktiseres
Denne notasjonsteknikken blir derfor ofte foretrukket av utøverne på de ovennenvte strengeinstrumenter. Det fins imidlertid tabulatursystemer utarbeidet for andre instrumenter også, for eksempel til trommer og keyboard.
I historisk perspektiv
Tabulaturer har vært brukt i Europa i hvertfall siden senmiddelalderen.
Det utrolige døgnet
Det utrolige døgnet er en bok forfattet av Bjørn Bjørnsen. Boken kom ut på Gyldendal Norsk Forlag i 1977.
Handling
Boken behandler det første døgnet under tyskernes okkupasjon av de på forhånd utvalgte steder langs norskekysten. Kampene mot de tyske krigsskipene som stevnet inn Oslofjorden gjengitt minutt for minutt og nøyaktige beskrivelser av hva som hendte på andre steder der tyskerne satte i land sine tropper i denne første fase av okkupasjonen.
Boka forteller for eksempel om at det under erobringen av Trondheim, der politikorpset som var på vakt stillet seg på geledd utenfor Stiftsgården med hendene på ryggen og ventet på tyskerne – «for i det minste å kunne ta imot dem på en verdig måte.»
Boka ble av en historikerjury i 2015 kåret til en av de ti mest betydningsfulle norske bøkene om andre verdenskrig. I NRK-programmet Faktasjekken ble Fars krig kåret av medlemmer i Norsk faglitterær forfatter- og oversetterforening til 7. mest betydningsfulle norske sakprosabok utgitt etter 1945 i kategorien krigslitteratur
Trang (provins)
Trang (eller Muang Thap Thiang, ตรัง) er en av de sørlige provinser (changwat) i Thailand, og ligger ut mot Andamanhavet i vest. De omliggende provinsene er (fra nord og med klokken) Krabi, Nakhon Si Thammarat, Phattalung og Satun.
Provinsen omfatter i tillegg til fastlandsområdet dessuten 46 øyer i Andamanhavet. Det meste av provinsen består av bakker og fjell. Samlet areal er 4.917,5 km².
Befolkningen var i 2004 på omkring 610 000 innbyggere. Hovedstaden Trang hadde 66 400 innbyggere. De øvrige byer er Huai Yot (16 500 innbyggere) og Kantang (14 100 innbyggere).
Den 26. desember 2004 ble provinsen rammet av tsunamier utløst av en rekke undersjøiske jordskjelv langs en linje fra vest for Sumatra til Andamanøyene.
Edward Henry Palmer
Blant hans viktigste skrifter er blant annet «The Desert in Exodus» fra 1871, «Dikt av Beha-ed-Din» som kom ut i flere bind i perioden 1876-1877, ordbok med arabisk grammatikk (1874), Jerusalem, the city of Herod and Saladin (1871) og en fullstendig oversettelse av Koranen fra 1880.
Ola O. Furuseth
Ola Olsen Furuseth (født 31. mai 1908 i Stor-Elvdal, død 3. oktober 1983 i Kongsvinger) var en norsk frontkjemper under andre verdenskrig.
Furuseth hadde gått på befalskolen og var utdannet flyver. Han var medlem av Nasjonal Samling (NS) fra 1933 til 1937 og meldte seg inn i NS på nytt i oktober 1940. Han deltok blant annet i innbruddet hos Trotskij natten mellom 5.- 6. august 1936 sammen med blant andre Per Imerslund.
Han var sveitfører (kompanisjef) i Nasjonal Samlings Arbeidstjeneste (AT) fra april til august 1941 da han ble dimitert etter å ha kommet i konflikt med sine overordnede. Fra august 1942 var han lærer for Germanske SS Norge på Kongsvinger festning.
I mars 1945 ble han overført til SS-skijegerbataljon Norge. Da freden kom 8. mai befant han seg i frontkjemperleiren i Holmestrand og reiste da til Eggedal hvor han ble arrestert. Under landssvikoppgjøret ble han 3. februar 1949 dømt til 4 1/2 års fengsel.
Hans bror, Birger Furuseth, var også frontkjemper og to brødre var med i Førergarden.
Referanser
<References/>
Litteratur
]
Xitiao (elv)
Xitiao – også kalt Xitia – er ei elv helt nordvest i Zhejiang-provinsen i det østlige Kina, i prefekturet Huzhou. Den starter nord i fjellkjeden Tianmu Shan i om lag 1 000 meters høyde i fylket Anji, 100-200 km vest for Shanghai. Derfra flyter den nordøstover inn i den store innsjøen Tai Hu som starter på grensa til Jiangsu-provinsen. Her nede i lavlandet går Xitiao inn i Yangtze-deltaet omtrent ved storbyen Huzhou, som elva passerer like nord for.
Alois Kälin
Alois Kälin (født 13. april 1939) er en tidligere sveitsisk langrenns- og kombinertløper.
Xitiao (elv)
Sideelva Daxi er kort, men har betydelig vannkraftpotensiale. Den er utbygd med bl.a Tianhuangping vannkraftverk på 1 836 MW, som ble ferdigstilt i 2001, og med Shitang vannkraftverk på 189 MW.
Alois Kälin
Han tok sølv i kombinert under OL 1968 i Grenoble. Fire år senere, under OL 1972 i Sapporo, tok han en bronsemedalje, denne gang som medlem av det sveitsiske laget på 4 x 10 km stafett.
Han har også en bronsemedalje i kombinert fra VM 1966 i Oslo.
Kälin var den første sveitseren som tok en OL-medalje i nordiske grener, 1. februar 1968, bare fire dager før landsmannen Josef Haas tok bronse på den olympiske femmila (som ble vunnet av Ole Ellefsæter). Han er den foreløpig siste utøveren som har tatt OL-medaljer i både langrenn og kombinert.
Primeira Liga
Primeira Liga er den portugisiske toppserien i fotball. Ligaen består av 16 lag, men bare fem klubber har vunnet ligaen siden den ble dannet i 1934.
Belenenses og Boavista har vunnet ligaen én gang hver, mens de tre store, Benfica, Sporting Lisboa og FC Porto har til sammen vunnet 81 titler per 2017.
UEFA-ranking (2022)
''UEFA-rangering foran 2022/23-sesongen. ''
Lunte
En lunte kan være en brennbar tråd eller ledning som brukes til å antenne sprengstoff eller pyrotekniske produkter. Den vanligste typen er visco lunter som inneholder svartkrutt.
Linz
Linz er hovedstad i delstaten Oberösterreich i Østerrike og har 189 000 innbyggere (2007).
Linz ligger på en høyde 266 meter over havet, hvor Donau gjør en markant sving. I sydlig retning består landskapet av terrasser. De eldste spor etter mennesker daterer seg til yngre steinalder (neolitikum).
Historie
Byen ble grunnlagt av romerne, som kalte den Lentia, men det var da allerede en keltisk bosetting her kalt Lentos. Byen ble først nevnt i 799. Byen var en lokal administrasjonsby i Det tysk-romerske rike, og en viktig handelsby som knyttet sammen flere handelsruter på begge sider av Donau og videre til Böhmen, Polen og Baltikum i nord, og Italia i sør. Byen var den siste der den habsburgske keiseren Fredrik III levde sine siste år, og var derfor en kort periode den viktigste byen i hele riket. Den mistet status til Wien og Praha etter at keiseren døde i 1493. En viktig innbygger fra byen var Johannes Kepler, som levde her flere år mens han studerte matematikk. Den 15. mai 1618 oppdaget han planetenes bevegelseslov. Det lokale offentlige universitet er oppkalt etter Kepler, Johannes Kepler Universitet Linz. En annen kjenr innbygger var Anton Bruckner, som var her mellom 1855 og 1868 som lokal komponist og kirkeorganist i byen. Den lokale konserthallen, Brucknerhaus, og en lokal privat musikk- og kunstskole, er oppkalt etter ham.
Adolf Hitler ble født i grensebyen Braunau am Inn, men kom til Linz i barndommen, der han vokste opp. Hitlers foreldre ble gravlagt i Leonding, nær Linz. Hitler gikk på Realschule i Linz. Hitler hadde store arkitektoniske planer for Linz og ønsket at den skulle bli det store kultursenteret i Det tredje rike. For å bedre de økonomiske kår i der satte Hitler i gang en stor industrialisering i Linz like før og under den andre verdenskrig. Mange fabrikker ble demontert i Tsjekkoslovakia, som Tyskland hadde fått herredøme over, og flyttet til Linz. En av disse var Hermann-Göring-Werke som eksisterer i dag som Voestalpine stålselskap. Linz ble et stort industrisenter med produksjon av kjemikalier og stål for krigsmaskineriet.
Mauthausen-Gusen, nær Linz, ble den siste av de nazistiske konsentrasjonsleirene som ble befridd av de allierte. Mens leiren var i drift var det fangene her som hugget ut steinen som Hitler benyttet i de store byggeprosjektene sine rundt om i Riket.
Etter krigen ble Donau, som renner gjennom Linz, grense mellom de russiske og amerikanske okkupasjonsstyrkene. Nibelungen-broen som går over Donau fra Hauptplatz var på denne tid Linz' utgave av Checkpoint Charlie. Nibelungen-Brücke med de to brohodene er det eneste byggverket Hitlers planer som ble oppført i Linz.